BULL - Retningslinjer

# BULL i offentligheten – Kjøreregler vedtatt 10. juni 2014

Ved enkelte anledninger vil medlemmer av BULL kunne ønske å framstå i offentligheten som «medlem av nettverket Byutviklingens lange linjer (BULL)». I andre tilfeller vil BULL som samlet gruppe kunne ønske å ytre seg i den offentlige debatten om aktuelle faglige og fagpolitiske spørsmål på BULLs område. Begge situasjonene krever klare kjøreregler.

Om ett eller flere medlemmer ønsker å undertegne en offentlig ytring eller debattinnlegg som «NN, medlem av /tilknyttet til nettverket Byutviklingens lange linjer (BULL)», skal det framgå at ytringen står for forfatterens (-nes) personlige synspunkter. I tillegg bør det av innlegget framgå hva BULL faktisk er.

I tilfeller hvor BULL ønsker å uttale seg som samlet gruppe, skal form og innhold i ytringen (debattinnlegg, kronikk, medieinnslag) være diskutert på forhånd blant BULLs medlemmer, enten i felles møte eller som utveksling av e-post eller lignende.

Det forutsettes at det er felles oppslutning («konsensus») om det som ytres. Ytringen blir da undertegnet med «Nettverket ’Byutviklingens lange linjer’ (BULL)», eventuelt initiativtakerens eller lederens navn «På vegne av». Det skal komme fram av innlegget hva BULL faktisk representerer.

# Retningslinjer for styrets disponering av midler – vedtatt i årsmøtet 21.1.2015.

1. Medlemmenes tid i arbeidet med BULLs aktiviteter skal vanligvis ikke honoreres.
2. Seminarer, studieturer o.l. forutsettes gjennomført som selvfinansierende tiltak.
3. Konkrete utlegg som medlemmer bekoster til ordinære drift av BULL kan godtgjøres etter nærmere avtale med styret.

Sendes ut som vedlegg til referat fra BULL møte 20 /KSp